paragraph_text: Rod šparoga rasprostranjen je poglavito po tropskoj Africi, a znatno manje po Sredozemlju i Aziji. To su zelene trajnice ili grmovi iz čijeg se podanka razvija uspravna ili povijena stabljika. najčešće razgranjena. Cvjetovi su pojedinačni ili u cvatovima, zvonastog oblika, dvospolni ili jednospolni. Listovi su mali, ljuskasti ili kožasti, a plod je boba s jednom ili nekoliko sjemenaka.